  Туспуктэм: Лада Иванова Майя Бывальцева 6-тӥ толсуре Удмуртиын пилемо улоз, сайкиськылоз. Уйин дырын-дырын, нуназе интыосын кӧня ке лымыялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз. Тӧл лымшор но шундыпуксён вискысь, лымшор палась секундскын 2-7 метре пельтоз. Элькунъя уйин -15…-20, нуназе -10…-15 градус возиськоз. Сюресъёс вылын интыосын йӧвалег. Омыр зӥбет луло узвесь юбоя 762 миллиметр луоз, омырлэн мускытлыкез – 83 процент. Улосвыл Гидрометцентр ивортэмъя, та арня ӵоже температура сыӵе ик возиськоз, со та вакытлы эсэпъёслэсь 1,5-2 поллы улӥынгес. 7-тӥ но 8-тӥ толсуре шӧдскымон лымы усьыны кулэ ӧвӧл, 9-тӥ толсуре нуназе бере уйпал ёросъёсын кӧня ке лымыяны кутскоз. Сюресъёс вылын йӧвалег возиськоз. Нырысь-валысь чакланъёсъя, шутэтскон нуналъёсы куазь лымыё но тӧло луоз. Тегъёс: Удмуртия куазь  